pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ทิพานัน" ย้ำข่าวดีชาวนา "พล.อ.ประยุทธ์" กดปุ่มเริ่มโอนเงินประกันรายได้ข้าวเข้าบัญชีแล้ว พร้อมแนะวิธีตรวจสอบสถานะการโอนเงิน  หวังยกระดับคุณภาพชีวิต
วันศุกร์ที่ 25 พฤศจิกายน 2565
"ทิพานัน" ย้ําข่าวดีชาวนา "พล.อ.ประยุทธ์" กดปุ่มเริ่มโอนเงินประกันรายได้ข้าวเข้าบัญชีแล้ว พร้อมแนะวิธีตรวจสอบสถานะการโอนเงิน  หวังยกระดับคุณภาพชีวิต
"ทิพานัน" ย้ําข่าวดีชาวนา "พล.อ.ประยุทธ์" กดปุ่มเริ่มโอนเงินประกันรายได้ข้าวเข้าบัญชีแล้ว พร้อมแนะวิธีตรวจสอบสถานะการโอนเงิน  หวังยกระดับคุณภาพชีวิต เป็นกําลังใจเพิ่มขีดความสามารถและเพิ่มประสิทธิภาพผลผลิต ก้าวสู่ BCGโมเดล
วันที่ 25 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลมีนโยบายช่วยเหลือและยกระดับรายได้เกษตรกร โดยได้อนุมัติโครงการประกันรายได้เกษตรกรผู้ปลูกข้าวปีการผลิต 2565/2566 เพื่อช่วยเหลือเกษตรกรจํานวน 4.68 ล้านครัวเรือน ให้มีรายได้จากการจําหน่ายข้าวเปลือกในราคาที่เหมาะสมกับต้นทุนการผลิต ป้องกันความเสี่ยงในการจําหน่ายผลผลิต พร้อมมาตรการคู่ขนาน และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/2566 รวมทั้งมีมาตรการคู่ขนานเพื่อการรักษาเสถียรภาพราคาข้าวไม่ให้ตกต่ําควบคู่กัน 3 โครงการได้แก่ โครงการสินเชื่อเพื่อชะลอการขายข้าวเปลือกนาปี โครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร และโครงการชดเชยดอกเบี้ยให้ผู้ประกอบการค้าข้าวในการเก็บสต็อก ซึ่งได้ดําเนินการมาตลอด 3 ปีที่ผ่านมา และในปีนี้เป้าหมายการส่งออกข้าวไทยจะสูงถึง 7.5 ล้านตัน
น.ส.ทิพานัน กล่าวว่า โดยล่าสุด พล.อ.ประยุทธ์ จันทร์โอชา ในฐานะประธานคณะกรรมการนโยบายบริหารข้าวแห่งชาติ หรือ นบข. ได้เป็นประธานในพิธี KICK OFF มาตรการช่วยเหลือและยกระดับรายได้เกษตรกรผู้ปลูกข้าว ปีการผลิต 2565/2566 แบบกดปุ่มเข้าบัญชีโดยตรงแล้ว ซึ่งเป็นโครงการต่อเนื่องของรัฐบาลที่ได้ดําเนินการมาตลอด 3 ปีที่ผ่านมา จึงแจ้งข่าวให้พี่น้องเกษตรกรอย่าลืมตรวจสอบสถานะการโอนเงิน
สําหรับวิธี ตรวจสอบสถานะโอนเงินประกันรายได้ข้าว ปี 2565/2566 สามารถเข้าไปที่เว็บไซต์ https://chongkho.inbaac.com ตรวจสอบผลการรับการสนับสนุนตามโครงการรัฐ ของ ธ.ก.ส. และกรอกเลขบัตรประชาชน 13 หลัก โดยระบบจะแจ้งผลการรับเงินว่า จะได้รับเงินจากโครงการประกันรายได้ข้าว 2565/66 เข้าเลขที่บัญชีธนาคารใด สาขาใด พร้อมวันที่โอน และสถานะการโอนว่า สําเร็จ/หรืออยู่ระหว่างดําเนินการ และนอกจากนี้ ยังสามารถเข้าไปตรวจสอบยอดเงินได้ด้วยตัวเองผ่านแอปพลิเคชัน ธ.ก.ส. A-Mobile หรือ บริการเตือนเงินเข้า เงินออก ผ่านบริการ sms alert (แจ้งเตือนผ่าน เอสเอ็มเอส) สมัครใช้บริการได้ที่สาขาบริการเตือนเงินเข้า เงินออก ทางไลน์ ผ่านบริการ BAAC Connect สมัครได้ที่ ไลน์ BAAC Family หากเกษตรกรที่ไม่ได้รับเงินดังกล่าวสามารถสอบถามข้อมูลเบื้องต้นได้ที่เกษตรอําเภอในพื้นที่ทําการเกษตรของท่านฯ
“รัฐบาลพล.อ.ประยุทธ์มุ่งมั่นให้เกษตรกรมีความสะดวกได้รับเงินเข้าบัญชีธนาคารโดยตรง ขจัดการทุจริตคอรัปชั่นและยังเดินหน้าในการให้ความช่วยเหลือพี่น้องชาวนาไทยให้สามาถพึ่งพาตนเองได้ ยกระดับคุณภาพชีวิตพี่น้องชาวนาไทย และเป็นกําลังใจในการเพิ่มขีดความสามารถและเพิ่มประสิทธิภาพของผลผลิต ให้ก้าวทันการเปลี่ยนแปลงของโลก ตามเป้าหมายกรุงเทพฯ ในการประชุมเอเปค 2565 คือการพัฒนาอย่างยั่งยืนด้วยเศรษฐกิจแบบ BCG และมุ่งมั่นผลักดันจัดทําแผนการผลิตและการตลาดข้าวครบวงจรเพื่อบริหารจัดการข้าวให้ ‘ไทยเป็นผู้นําการผลิต การตลาดข้าว และผลิตภัณฑ์ข้าวคุณภาพของโลก’ เพื่อการก้าวไปสู่เกษตรมูลค่าสูงภายใต้ BCG Model ด้วย” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ประชุมพิจารณาและติดตามความพร้อมในการดำเนินงานตามพระราชบัญญัติมาตรการป้องกันการกระทำผิดซ้ำในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕
วันศุกร์ที่ 25 พฤศจิกายน 2565
กระทรวงยุติธรรม ประชุมพิจารณาและติดตามความพร้อมในการดําเนินงานตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕
กระทรวงยุติธรรม ประชุมพิจารณาและติดตามความพร้อมในการดําเนินงานตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕
ในวันจันทร์ที่ ๒๑ พฤศจิกายน ๒๕๖๕ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมพิจารณาและติดตามความพร้อมในการดําเนินงานตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ครั้งที่ ๒/๒๕๖๕ ณ ห้องประชุม ๑๐-๐๘ ชั้น ๑๐ อาคารกระทรวงยุติธรรม และระบบ Video Conference โดยมีนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายวีระกิตติ์ หาญปริพรรณ์ อธิบดีกรมคุมประพฤติ พันตํารวจโท มนตรี บุณยโยธิน รองอธิบดีกรมคุมประพฤติ นายยอดฉัตร ตสาริกา ผู้อํานวยการกองกฎหมาย สํานักงานปลัดกระทรวงยุติธรรม นายสัญญา เต่าหิม นักทัณฑวิทยาเชี่ยวชาญ ดร.ขัตติยา รัตนดิลก ผู้อํานวยการสถาบันวิจัยและพัฒนากระบวนการยุติธรรม สํานักงานกิจการยุติธรรม พร้อมผู้บริหารและเจ้าหน้าที่ที่เกี่ยวข้องเข้าร่วมประชุม
ที่ประชุมได้ร่วมกันพิจารณาและรับทราบผลการติดตามการเตรียมความพร้อมเพื่อรองรับการดําเนินงานตามพระราชบัญญัติป้องกันการกระทําผิดซ้ําฯ ตามแผนการดําเนินงานฯ พร้อมบูรณาการกับหน่วยงานที่เกี่ยวข้อง ได้แก่ สํานักงานปลัดกระทรวงยุติธรรม กรมคุมประพฤติ กรมราชทัณฑ์ และสํานักงานกิจการยุติธรรม เพื่อเตรียมความพร้อมก่อนกฎหมายมีผลบังคับใช้ในวันที่ ๒๓ มกราคม ๒๕๖๖ โดยหน่วยงานที่เกี่ยวข้องจะดําเนินการสร้างการรับรู้ให้กับเจ้าหน้าที่ผู้ปฏิบัติงานและประชาชนผ่านช่องทางสื่อประชาสัมพันธ์ต่าง ๆ เพื่อสร้างองค์ความรู้ตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศ หรือที่ใช้ความรุนแรง พ.ศ. ๒๕๖๕ ต่อไป
รัฐบาลไทย-ข่าวทำเนียบรัฐบาล-องค์การเภสัชฯเจ๋ง พัฒนายาต้านไวรัสสูตรใหม่ สำหรับผู้ติดเชื้อเอชไอวีร่วมกับไวรัสตับอักเสบซี เพื่อการเข้าถึงยาอย่างเท่าเทียม
วันเสาร์ที่ 3 ธันวาคม 2565
องค์การเภสัชฯเจ๋ง พัฒนายาต้านไวรัสสูตรใหม่ สําหรับผู้ติดเชื้อเอชไอวีร่วมกับไวรัสตับอักเสบซี เพื่อการเข้าถึงยาอย่างเท่าเทียม
องค์การเภสัชฯเจ๋ง พัฒนายาต้านไวรัสสูตรใหม่ สําหรับผู้ติดเชื้อเอชไอวีร่วมกับไวรัสตับอักเสบซี เพื่อการเข้าถึงยาอย่างเท่าเทียม เข้าระบบบัตรทองและประกันสังคมแล้ว
วันนี้(3ธ.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงความก้าวหน้าในการวิจัยและการพัฒนายาซึ่งรัฐบาลให้การสนับสนุนอย่างต่อเนื่องและนักวิจัยไทยประสบความสําเร็จในการพัฒนายารักษาโรคมีผลงานเป็นที่ประจักษ์ซึ่งนายกรัฐมนตรีมีความภาคภูมิใจเป็นอย่างมากถือเป็นอีกหนึ่งการยืนยันถึงศักยภาพทางด้านสาธารณสุขของประเทศ
รองโฆษกฯกล่าวต่อว่าองค์การเภสัชกรรมซึ่งเป็นองค์กรหลักในการพัฒนาวิจัยยาและได้ให้ความสําคัญกับการพัฒนาวิจัยยาต้านไวรัสเอชไอวีเพื่อผู้ติดเชื้อเอดส์มาอย่างต่อเนื่องล่าสุดได้พัฒนายาต้านไวรัสสูตรผสมชื่อยาเม็ดจีพีโอเฮบ-ซี(GPO-Hep C)สําหรับผู้ติดเชื้อเอดส์ร่วมกับไวรัสตับอักเสบซีเป็นการเพิ่มประสิทธิภาพการรักษาและให้ผู้ป่วยเข้าถึงยาได้อย่างเท่าเทียมเนื่องจากที่ผ่านมามีผู้ติดเชื้อเอชไอวีร่วมกับไวรัสตับอักเสบซีจํานวนมากที่ไม่สามารถเข้าถึงการรักษาด้วยยาได้เพราะยาต้องนําเข้าจากต่างประเทศและมีราคาสูง
ยาจีพีโอเฮบ-ซี(GPO-Hep C)นี้เป็นยาสูตรผสมระหว่างยาเม็ดโซฟอสบูเวียร์(Sofosbuvir tablets)ขนาด400มิลลิกรัมและยาเม็ดเวลพาทาสเวียร์(Velpatasvir tablets)ขนาด100มิลลิกรัม ที่เป็นPangenotypic Direct-acting antiviral agents (DAAs)สามารถใช้รักษาโรคติดเชื้อไวรัสตับอักเสบซีได้ทุกสายพันธ์เพิ่มความสะดวกในการรับประทานยาของผู้ป่วยส่งผลให้ประสิทธิภาพการรักษาดีขึ้นและลดปัญหาการดื้อยาโดยลดจํานวนเม็ดยาที่ต้องรับประทานยาสูตรเดิมจากวันละ2เม็ด1ครั้งเหลือวันละ1เม็ดวันละ1ครั้ง
ทั้งนี้ยาสูตรผสมสําหรับต้านไวรัสตับอักเสบซีได้นําไปใช้ในการรักษาผู้ติดเชื้อและผู้ป่วยในระบบหลักประกันสุขภาพแห่งชาติและระบบประกันสังคมแล้วสามารถใช้บริการในโรงพยาบาลตามสิทธิการรักษาได้โดยไม่เสียค่าใช้จ่าย
________
รัฐบาลไทย-ข่าวทำเนียบรัฐบาล-"ทิพานัน" ชูโครงการปันแสง โคกอิโด่ยวัลเลย์ เป็นจุดเช็กอินใหม่ ต้นแบบพลังงานทดแทนเพื่อการเกษตร
วันเสาร์ที่ 3 ธันวาคม 2565
"ทิพานัน" ชูโครงการปันแสง โคกอิโด่ยวัลเลย์ เป็นจุดเช็กอินใหม่ ต้นแบบพลังงานทดแทนเพื่อการเกษตร
"ทิพานัน" ชูโครงการปันแสง โคกอิโด่ยวัลเลย์ เป็นจุดเช็กอินใหม่ ต้นแบบพลังงานทดแทนเพื่อการเกษตร นวัตกรรมผักหวานป่าแก้จนพืชหมุนเวียน สร้างงาน สร้างรายได้ชุมชน ก้าวสู่BCG
วันนี้(3ธ.ค.65)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าจากวิกฤติพลังงานโลกและผลกระทบจากการแพร่ระบาดของเชื้อไวรัสโควิด-19ส่งผลกระทบต่อราคาพลังงานให้เพิ่มสูงขึ้นรัฐบาลพล.อ.ประยุทธ์จันทร์โอชามีนโยบายสําคัญของรัฐบาลซึ่งมุ่งเน้นที่จะทําน้อยให้ได้มากพร้อมขอให้มีการขยายการดําเนินการเรื่องพลังงานทดแทนให้มากยิ่งขึ้นตามศักยภาพที่มีอยู่ควบคู่กับการดําเนินการที่เป็นมิตรต่อสิ่งแวดล้อม
น.ส.ทิพานันกล่าวว่าทั้งนี้โครงการปันแสงที่“โคกอีโด่ยวัลเล่ย์”โรงเรียนศรีแสงธรรมศูนย์การเรียนรู้ต้นแบบโคกหนองนาณวัดป่าศรีแสงธรรมอําเภอโขงเจียมจังหวัดอุบลราชธานีขณะนี้ได้กลายเป็นจุดเช็กอินในพื้นที่รองรับนักท่องเที่ยวคณะบุคคลจากองค์กรต่างๆทั้งภาครัฐภาคเอกชนและประชาสังคมเพื่อการเรียนรู้นวัตกรรมด้านพลังงานทดแทนโดยพระปัญญาวชิรโมลีโดยน้อมนําหลักปรัชญาเศรษฐกิจพอเพียงต่อยอดพัฒนานวัตกรรมผลิตไฟฟ้าจากโซลาร์เซลล์เพื่อการเกษตรโดยนําไปต่อยอดเป็นสิ่งประดิษฐ์ที่ใช้ในการเกษตรเช่นเครื่องสูบน้ําพลังงานแสงอาทิตย์รถเข็นนอนนาพลังงานแสงอาทิตย์และพัฒนาเป็นอาชีพรับติดตั้งแผงโซลาร์เซลล์ในนาม“ช่างขอข้าว”เพื่อนํารายได้กลับมาใช้ในกิจกรรมต่างๆของโรงเรียนซึ่งเป็นต้นแบบการใช้พลังงานทดแทนแก้ไขปัญหาการขาดแคลนพลังงานและทําให้เกิดประโยชน์กับชุมชนได้อย่างแท้จริง
รองโฆษกประจําสํานักนายกรัฐมนตรีกล่าวว่าทั้งนี้ยังเชื่อมโยงพื้นที่การเกษตรที่เน้นการออกแบบโดยอาศัยทรัพยากรธรรมชาติและการออกแบบเพื่อการฟื้นฟูและแนวชนิดพืชผสมผสานเช่นปลูกผักหวานกล้วยมะละกอมะเขือพริกพืชผักคลุมดินพืชหัวไม้เลื้อยและถั่วฝักยาวโดยเฉพาะโพนผักหวานป่าแก้ปัญหาความยากจนมีการออกแบบระบบการให้น้ําจากที่สูงไหลลงที่ต่ําการกักความชื้นไว้ในขอนไม้ใต้โพนที่จะย่อยสลายกลายเป็นปุ๋ยไปเรื่อยๆซึ่งสอดคล้องกับหลักเศรษฐกิจBCGนอกจากนี้
จ้งหวัดอุบลราชธานียังเป็นพื้นที่ขับเคลื่อนกิจกรรมวันดินโลกของกระทรวงมหาดไทยจัดกิจกรรมวันดินโลกปี2565 "World Soil Day" 5ธันวาคมเพื่อถวายเป็นพระราชกุศลพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรทรงมีพรมหากรุณาธิคุณแก่ปวงชนชาวไทยในการพระราชทานแนวพระราชดําริด้านการจัดการทรัพยากรดินเพื่อการเกษตรต่างๆ
"พล.อ.ประยุทธ์ได้เคยลงพื้นที่และชื่นชมแหล่งเรียนรู้พลังงานทดแทน“โคกอีโด่ยวัลเล่ย์”จ.อุบลราชธานีอีกทั้งยังให้การสนับสนุนผลักดันให้มีการปรับปรุงผิวถนนเข้าโครงการถนนลาดยางตั้งแต่ถนนใหญ่ถึงตําบลห้วยยางระยะทาง7.18กิโลเมตรเข้าไปยังโครงการเสร็จเรียบร้อยเพื่ออํานวยความสะดวกให้กับพี่น้องประชาชนในการเข้าถึงแหล่งเรียนรู้ได้สะดวกมากยิ่งขึ้นที่สําคัญยังสอดรับเป้าหมายกรุงเทพฯที่ไทยเป็นผู้นําในการนําเสนอแนวคิดการพัฒนาเศรษฐกิจBCGบนเวทีเอเปค2022จึงสร้างความตระหนักให้กับทุกภาคส่วนซึ่งสามารถต่อยอดสร้างโอกาสในการแข่งขันและการท่องเที่ยวสร้างงานและสร้างรายได้ให้กับชุมชน"น.ส.ทิพานันกล่าว
________
รัฐบาลไทย-ข่าวทำเนียบรัฐบาล-นายกฯ กล่าวปราศรัยเนื่องในวันคนพิการสากล ประจำปี 2565 ส่งความระลึกถึงและความปรารถนาดีมายังพี่น้องคนพิการทุกคน
วันเสาร์ที่ 3 ธันวาคม 2565
นายกฯ กล่าวปราศรัยเนื่องในวันคนพิการสากล ประจําปี 2565 ส่งความระลึกถึงและความปรารถนาดีมายังพี่น้องคนพิการทุกคน
นายกฯ กล่าวปราศรัยเนื่องในวันคนพิการสากล ประจําปี 2565 ส่งความระลึกถึงและความปรารถนาดีมายังพี่น้องคนพิการทุกคน ย้ํารัฐบาลให้ความสําคัญในการสร้างโอกาส และความเสมอภาคทางสังคมแก่ประชาชนทุกกลุ่ม
นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าวันนี้(3ธันวาคม2565)เวลา09.05น.พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวปราศรัยเนื่องในโอกาส“วันคนพิการสากล”ประจําปี2565 ผ่านบันทึกวีดิทัศน์เผยแพร่ผ่านทางสถานีวิทยุโทรทัศน์แห่งประเทศไทยซึ่งองค์การสหประชาชาติได้ประกาศให้วันที่3ธันวาคมของทุกปีเป็นวันคนพิการสากล
โอกาสนี้นายกรัฐมนตรีกล่าวเนื่องในโอกาส“วันคนพิการสากล”ว่าในนามของรัฐบาลขอส่งความระลึกถึงและความปรารถนาดีมายังพี่น้องคนพิการทุกคนซึ่งองค์การสหประชาชาติได้ประกาศให้วันที่3ธันวาคมของทุกปีเป็นวันคนพิการสากลและเชิญชวนประเทศสมาชิกร่วมกันจัดกิจกรรมต่างๆเพื่อส่งเสริมความเข้าใจเกี่ยวกับคนพิการและเปิดโอกาสให้มีส่วนร่วมในสังคมอย่างเป็นธรรมและเสมอภาคกับคนทั่วไปโดยในปี2565นี้องค์การสหประชาชาติได้กําหนดประเด็นหลักคือ“การปฏิรูปสู่การพัฒนาเพื่อคนทั้งมวล:พลังนวัตกรรมสู่โลกที่เข้าถึงได้และเป็นธรรม”
นายกรัฐมนตรีย้ําว่ารัฐบาลได้ให้ความสําคัญในการสร้างโอกาสและความเสมอภาคทางสังคมแก่ประชาชนทุกกลุ่มรวมทั้งกลุ่มคนพิการเพื่อยกระดับคุณภาพชีวิตลดความเหลื่อมล้ําให้สามารถดํารงชีวิตในสังคมได้อย่างมีศักดิ์ศรีและเป็นพลังในการขับเคลื่อนการพัฒนาประเทศโดยรัฐบาลได้ยกระดับโครงสร้างพื้นฐานต่างๆพร้อมทั้งการพัฒนาบริการภาครัฐไปสู่การเป็นรัฐบาลดิจิทัลเพื่อให้สามารถเข้าถึงสวัสดิการและใช้ประโยชน์จากบริการของภาครัฐได้สะดวกมากยิ่งขึ้นพร้อมทั้งส่งเสริมการจ้างงานคนพิการซึ่งในปีงบประมาณที่ผ่านมาสามาถสร้างรายได้ให้คนพิการรวมกว่า170ล้านบาทตลอดจนการส่งเสริมให้ผู้พิการมีทักษะและศักยภาพทางด้านเทคโนโลยีดิจิทัลเพื่อใช้ในการประกอบอาชีพและเป็นเครื่องมือสําคัญในการลดช่องว่างความเหลื่อมล้ําทั้งทางด้านเศรษฐกิจและสังคม
พร้อมกันนี้นายกรัฐมนตรีให้กําลังใจผู้พิการทุกคนและขออาราธนาคุณพระศรีรัตนตรัยและสิ่งศักดิ์สิทธิ์ อีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดอภิบาลประทานพรให้ทุกคนและครอบครัวตลอดจนเจ้าหน้าที่หน่วยงานองค์การที่เกี่ยวข้องกับการพัฒนาคุณภาพชีวิตคนพิการประสบแต่ความสุขความเจริญมีสุขภาพกายสุขภาพใจที่แข็งแรงและสัมฤทธิผลในสิ่งอันพึงปรารถนาโดยทั่วกัน
_________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯยินดี ประเทศไทยได้รับการจัดอันดับ 28 Best Countries และ อันดับ 19 Best Countries for a Comfortable Retirement ประเทศที่ดีน่าอาศัยอยู่หลังเกษียณ
วันเสาร์ที่ 3 ธันวาคม 2565
โฆษกรัฐบาลเผย นายกฯยินดี ประเทศไทยได้รับการจัดอันดับ 28 Best Countries และ อันดับ 19 Best Countries for a Comfortable Retirement ประเทศที่ดีน่าอาศัยอยู่หลังเกษียณ
โฆษกรัฐบาลเผย นายกฯยินดี ประเทศไทยได้รับการจัดอันดับ 28 Best Countries และ อันดับ 19 Best Countries for a Comfortable Retirement ประเทศที่ดีน่าอาศัยอยู่หลังเกษียณ ซึ่งถือเป็นที่ 1 ในอาเซียน
วันนี้(3ธ.ค.65) นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีที่ได้ทราบว่าU.S. News & World Reportสื่อสหรัฐฯที่เผยแพร่ข่าวคําแนะนําถึงผู้บริโภคการจัดอันดับและการวิเคราะห์ได้จัดให้ไทยเป็นอันดับที่28ของประเทศที่ดีที่สุดในโลก(Best Countries)โดยการจัดอันดับจากการสํารวจข้อมูลจากผู้คนทั่วโลกกว่า17,000คนพิจารณาจากคะแนนรวมจากปัจจัยต่างๆอาทิอิทธิพลทางวัฒนธรรมมรดกทางวัฒนธรรมประสบการณ์ที่น่าตื่นเต้นการดําเนินธุรกิจความคล่องแคล่วอํานาจในการต่อรองรวมถึงคุณภาพชีวิตและสังคม(https://www.usnews.com/news/best-countries/thailand)
ส่วนประเภทประเทศที่น่าพํานักอยู่ภายหลังเกษียณ(Best Countries for a Comfortable Retirement)ไทยได้รับการจัดอยู่ในลําดับที่19ของโลกประจําปี2022 (พ.ศ. 2565)และถือเป็นอันดับ1ของอาเซียนซึ่งเป็นการปรับขึ้นมา1อันดับจากปีที่แล้วทั้งนี้พิจารณาจากปัจจัยต่างๆอาทิคุณภาพชีวิตอัตราภาษีความเป็นมิตรสภาพภูมิอากาศการเคารพสิทธิในทรัพย์สินระบบสาธารณสุขที่ได้รับการพัฒนาอย่างดีและการมีค่าครองชีพที่ถูก(https://www.usnews.com/news/best-countries/best-countries-to-retire)
"นายกรัฐมนตรีเน้นย้ําเสมอว่าประเทศไทยมีทรัพยากรอุดมสมบูรณ์มีภูมิประเทศที่ได้เปรียบอากาศดีผู้คนเป็นมิตรเอื้อต่อการอยู่อาศัยอีกทั้งยังมีศักยภาพทางเศรษฐกิจที่เอื้อต่อการค้าและการลงทุนนอกจากนั้นยังเป็นสถานที่ยอดนิยมสําหรับต่างชาติทั้งการย้ายมาพํานักอาศัยและด้านการท่องเที่ยวเป็นที่สนใจมีชื่อเสียงโดดเด่นซึ่งที่ผ่านมารัฐบาลได้ดําเนินการตามนโยบายเพื่อพัฒนาประเทศพัฒนาคุณภาพชีวิตให้กับประชาชนซึ่งนายกรัฐมนตรีขอบคุณทุกฝ่ายที่เกี่ยวข้องที่ทําให้ประเทศไทยได้รับความสนใจจากทั่วโลกอย่างต่อเนื่อง"นายอนุชาฯกล่าว
—————
รัฐบาลไทย-ข่าวทำเนียบรัฐบาล-เดือนสุดท้าย! ใช้สิทธิปีต่อปีประกันสังคมทำฟันฟรี900 บาท ผู้ประกันตนไม่ต้องสำรองจ่าย
วันเสาร์ที่ 3 ธันวาคม 2565
เดือนสุดท้าย! ใช้สิทธิปีต่อปีประกันสังคมทําฟันฟรี900 บาท ผู้ประกันตนไม่ต้องสํารองจ่าย
เดือนสุดท้าย! ใช้สิทธิปีต่อปีประกันสังคมทําฟันฟรี900 บาท ผู้ประกันตนไม่ต้องสํารองจ่าย
วันนี้(3ธ.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าตามนโยบายรัฐบาลที่ให้ความสําคัญต่อการดูแลสุขภาพคนทํางานทางสํานักงานประกันสังคมได้ให้การดูแลผู้ประกันตนมาตรา33และมาตรา39ใช้สิทธิทําฟันฟรี900บาทซึ่งเป็นสิทธิปีต่อปีโดยไม่ต้องสํารองจ่ายโดยสามารถใช้บริการทันตกรรมเกี่ยวกับการถอนฟัน/อุดฟัน/ขูดหินปูน/ผ่าฟันคุดในสถานพยาบาลที่มีสติกเกอร์“สถานพยาบาลแห่งนี้ให้บริการผู้ประกันตนกรณีทําฟัน”ซึ่งสิทธิของปีนี้ใช้ได้ถึงสิ้นเดือนธันวาคม2565
สําหรับการใช้สิทธิประกันสังคมรับบริการทันตกรรมมีดังนี้
1.ถอนฟันอุดฟันขุดหินปูนและผ่าฟันคุดสามารถใช้สิทธิได้ในไม่เกิน900บาท/ปี
2.ใส่ฟันปลอมชนิดถอดได้บางส่วนจํานวน1-5ซี่เบิกได้เท่าที่จ่ายจริงในวงเงินไม่เกิน1,300บาทหากจํานวนมากกว่า5ซี่เบิกได้เท่าที่จ่ายจริงในวงเงินไม่เกิน1,500บาท
3.ใส่ฟันปลอมชนิดถอดได้ทั้งปาก1)ฟันปลอมชนิดถอดได้ทั้งปากบนหรือล่างเบิกได้เท่าที่จ่ายจริงในวงเงินไม่เกิน2,400บาท(ภายในระยะเวลา5ปีนับตั้งแต่วันที่ใส่ฟันเทียม) 2)ฟันปลอมชนิดถอดได้ทั้งปากบนและล่างเบิกได้เท่าที่จ่ายจริงในวงเงินไม่เกิน4,400บาท(ภายในระยะเวลา5ปีนับตั้งแต่วันที่ใส่ฟันเทียม)
“จึงขอย้ําให้ผู้ประกันตนตามมาตรา33และมาตรา39ทราบเงื่อนไขระยะเวลาการใช้สิทธิการทําทันตกรรมที่เป็นแบบปีต่อปีทั้งนี้ผู้ประกันตนจะได้รับสิทธิเมื่อจ่ายเงินสมทบมาแล้วไม่น้อยกว่า3เดือนภายในระยะเวลา15เดือนก่อนวันรับบริการทางการแพทย์ สอบถามเพิ่มเติมสายด่วนประกันสังคมโทร.1506ตลอด24ชั่วโมง”นางสาวรัชดากล่าว
————-
รัฐบาลไทย-ข่าวทำเนียบรัฐบาล-นายกรัฐมนตรี ห่วงใยประชาชนเดินทางวันหยุดยาวตลอดเดือน ธ.ค. ขอให้เพิ่มความระมัดระวังการขับขี่ ตรวจสภาพรถ คนขับให้มีความพร้อม งดดื่มแอลกอฮอล์
วันเสาร์ที่ 3 ธันวาคม 2565
นายกรัฐมนตรี ห่วงใยประชาชนเดินทางวันหยุดยาวตลอดเดือน ธ.ค. ขอให้เพิ่มความระมัดระวังการขับขี่ ตรวจสภาพรถ คนขับให้มีความพร้อม งดดื่มแอลกอฮอล์
นายกรัฐมนตรีห่วงใยประชาชนเดินทางวันหยุดยาวตลอดเดือน ธ.ค. ขอให้เพิ่มความระมัดระวังการขับขี่ ตรวจสภาพรถ คนขับให้มีความพร้อม งดดื่มแอลกอฮอล์ จัดคาร์ซีทสําหรับเด็ก กําชับหน่วยงานเกี่ยวข้องอํานวยความสะดวกดูแลความปลอดภัย
วันนี้(3ธ.ค.65)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่า พล.อ.ประยุทธ์จันทร์โอชานายกกรัฐมนตรีและรมว.กลาโหม ห่วงใยประชาชนที่คาดว่าจะมีการเดินทางมากตลอดเดือนธ.ค. 65เนื่องจากมีวันหยุดยาวหลายช่วงด้วยกัน ได้แก่ช่วงวันพ่อแห่งชาติ3-5ธ.ค. นี้ วันรัฐธรรมนูญ10-12ธ.ค.และในเทศกาลปีใหม่จึงกําชับให้หน่วยงานเกี่ยวข้องอาทิกระทรวงคมนาคมกระทรวงมหาดไทยสํานักงานตํารวจแห่งชาติอํานวยความสะดวกการเดินทางให้ประชาชนให้คําแนะนําตลอดจนกวดขันพฤติกรรมที่อาจเป็นสาเหตุของการเกิดอุบัติเหตุเช่นการเมาแล้วขับ
ในส่วนของประชาชนโดยเฉพาะผู้เดินทางทางถนนนั้นก็ขอให้เพิ่มความระมัดระวังเป็นพิเศษโดยตรวจสภาพรถให้อยู่ในสภาพพร้อมใช้งาน คนขับมีสภาพร่างกายที่พร้อมพักผ่อนเพียงพอไม่มีโรคประจําตัวที่มีความเสี่ยงที่จะเกิดอาการขึ้นในระหว่างขับขี่พาหนะเช่นหัวใจลมชักงดเครื่องดื่มแอลกอฮอล์ก่อนและในขณะขับขี่คาดเข็มขัดนิรภัยทั้งคนขับและผู้ร่วมเดินทางและหากมีเด็กร่วมเดินทางควรพิจารณาใช้ที่นั่งนิรภัยสําหรับเด็ก(Car seat) ผู้ใช้รถจักรยานยนต์สวมหมวกนิรภัยทั้งคนขับขี่และคนซ้อนท้ายขับรถด้วยความเร็วที่กํากฎหมายกําหนดเคารพกฎจราจรโดยหากพบเห็นผู้บาดเจ็บจากอุบัติเหตุให้โทรขอความช่วยเหลือจากทีมแพทย์กู้ชีพทันทีที่สายด่วน1669ทันที
น.ส.ไตรศุลีกล่าวว่านายกรัฐมนตรีกําชับทุกหน่วยงานดูแลความปลอดภัยการเดินทางของประชาชนเนื่องจากปัจจุบันอุบัติเหตุทางถนนยังคงเป็นสาเหตุสําคัญของการบาดเจ็บเสียชีวิตและทุพพลภาพของประชาชนโดยข้อมูลจากศูนย์ข้อมูลอุบัติเหตุกรมควบคุมโรคกระทรวงสาธารณสุขระบุว่าตั้งแต่วันที่1ม.ค. - 23พ.ย. 65ทั่วประเทศได้พบผู้บาดเจ็บและผู้เสียชีวิตจากอุบัติเหตุทางถนนรวม847,317รายแบ่งเป็นผู้บาดเจ็บ834,130ราย(ร้อยละ98.44)ผู้เสียชีวิต13,042ราย(ร้อยละ1.53)และทุพพลภาพ145ราย(ร้อยละ0.02)
ทั้งนี้ผู้ประสบเหตุส่วนใหญ่เป็นเพศชายกลุ่มอายุที่พบมากที่สุดคือ36-60ปีโดยพาหนะที่เกิดเหตุมากที่สุดได้แก่รถจักรยานยนต์รองลงมาคือรถยนต์จังหวัดที่มีรายงานจํานวนผู้บาดเจ็บและเสียชีวิตมากที่สุดได้แก่จังหวัดกรุงเทพมหานครรองลงมาคือชลบุรีและนครราชสีมาซึ่งจากสถิติย้อนหลังเมื่อปี2564พบว่าจะมีผู้บาดเจ็บและผู้เสียชีวิตสูงในช่วงเดือนมี.ค.ธ.ค.และม.ค.ซึ่งเป็นช่วงเดือนที่มีเทศกาลและวันหยุดยาว
—————-
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งทุกหน่วยงาน ยธ. เตรียมรับ กม. JSOC ที่จะบังคับใช้ 23 ม.ค. ประสานหน่วยงานต่างๆ-ทดสอบระบบให้เรียบร้อย
วันเสาร์ที่ 3 ธันวาคม 2565
รัฐมนตรีว่าการกระทรวงยุติธรรม เร่งทุกหน่วยงาน ยธ. เตรียมรับ กม. JSOC ที่จะบังคับใช้ 23 ม.ค. ประสานหน่วยงานต่างๆ-ทดสอบระบบให้เรียบร้อย
รัฐมนตรีว่าการกระทรวงยุติธรรม เร่งทุกหน่วยงาน ยธ. เตรียมรับ กม. JSOC ที่จะบังคับใช้ 23 ม.ค. ประสานหน่วยงานต่างๆ-ทดสอบระบบให้เรียบร้อย ก่อนมีนักโทษในข่าย 117 คนพ้นคุก พร้อมเร่งประชาสัมพันธ์สร้างการรับรู้ ทําคู่มือให้เจ้าหน้าที่
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเตรียมความพร้อมรองรับ พ.ร.บ. มาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง ที่จะมีผลบังคับใช้ ในวันที่ 23 ม.ค. 2566 ว่า ตนได้เร่งให้เจ้าหน้าที่ในกระทรวงได้เตรียมความพร้อมอย่างเร็วที่สุด โดยเฉพาะในส่วนที่เกี่ยวข้องกับเรื่องนี้โดยตรง คือ กรมคุมประพฤติและกรมราชทัณฑ์ โดยขณะนี้ได้มีการประชุมคณะทํางานร่างกฎหมายลําดับรอง ทั้งร่างกฎกระทรวงกําหนดการแก้ไขฟื้นฟูผู้กระทําความผิด ร่างระเบียบกรม รวมถึงการจัดทําคู่มือแนวทางในการทํางาน และการอบรมหลักสูตรต่างๆ ให้กับเจ้าหน้าที่ นอกจากนี้ยังต้องมีการประสานหน่วยงานอื่นๆที่เกี่ยวข้องทั้งในกระทรวงยุติธรรมและกระทรวงอื่นๆด้วย โดยขณะนี้กระทรวงได้ร่างบันทึกข้อตกลงความร่วมมือการบูรณาการความร่วมมือเพื่อป้องกันการกระทําผิดซ้ําฯ ซึ่งจะร่วมกันระหว่าง ศาล สํานักงานอัยการ กระทรวงมหาดไทย กระทรวงสาธารณสุข สํานักงานตํารวจแห่งชาติและกระทรวงยุติธรรม
นายสมศักดิ์ กล่าวว่า ในส่วนของผู้ต้องขังที่เข้าข่าย พ.ร.บ. JSOC นั้น ปัจจุบันถูกคุมขังอยู่ 17,807 คน แบ่งเป็นความผิดเกี่ยวกับเพศ 5,683 คน ความผิดเกี่ยวกับชีวิตและร่างกาย 12,068 คน และ ความผิดต่อเสรีภาพ 56 คน โดยจะมีผู้ที่พ้นโทษได้รับการปล่อยตัวระหว่างวันที่ 23 ม.ค.- 28 ก.พ. 2566 จํานวน 117 ราย ซึ่งในส่วนนี้จะต้องประสานกับศาลและสํานักอัยการในพื้นที่ให้เรียบร้อยก่อน เผื่อกรณีที่ศาลจะมีคําสั่งคุมขังภายหลังพ้นโทษหรือคุมขังฉุกเฉิน รวมถึงการให้เจ้าหน้าที่ในพื้นที่และอาสาสมัครคุมประพฤติเฝ้าระวัง โดยขณะนี้กรมราชทัณฑ์ได้มีการกําหนดสถานที่คุมขังหลังพ้นโทษออกมาแล้ว โดยจะเริ่มนําร่องที่ เรือนจํากลางคลองเปรม จากนั้นจะขยายไปยังทุกภูมิภาคทั่วประเทศ คือ เรือนจํากลางพิษณุโลก เรือนจํากลางคลองไผ่ จ.นครราชสีมา เรือนจํากลางเขาบิน จ.ราชบุรี เรือนจํากลางระยอง และเรือนจํากลางนครศรีธรรมราช
"การทํากฎหมายรองและกฎกระทรวงต่างๆ ต้องทําให้ทันกรอบเวลา 90 วัน ทุกกรมต้องทําให้ทัน อย่าให้ขาดตกบกพร่อง และขอให้หน่วยงานที่เกี่ยวข้องจําลองการทํางานขึ้นมา เพื่อทดสอบระบบต่างๆให้สมบูรณ์ ทําให้เคยชินกับองค์ความรู้ใหม่ นอกจากนี้เราต้องเร่งสร้างการรับรู้ ประชาสัมพันธ์ตัวกฎหมายให้ทั้งเจ้าหน้าที่และประชาชนได้รับทราบ ทั้งการจัดกิจกรรมเพื่อสร้างการรับรู้ การลงพื้นที่ในเชิงรุกและประชาสัมพันธ์ผ่านสื่อต่างๆ เพื่อให้กฎหมายมีประสิทธิภาพและช่วยเหลือสังคมให้ได้มากที่สุด"นายสมศักดิ์ กล่าว
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี เนื่องในวันคนพิการสากล ประจำปี 2565
วันเสาร์ที่ 3 ธันวาคม 2565
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันคนพิการสากล ประจําปี 2565
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันคนพิการสากล ประจําปี 2565
พี่น้องคนพิการที่รักทุกท่าน
เนื่องในโอกาส“วันคนพิการสากล”ที่บรรจบครบรอบอีกวาระหนึ่งผมในนามของรัฐบาลขอส่งความระลึกถึงและความปรารถนาดีมายังพี่น้องคนพิการทุกท่านองค์การสหประชาชาติได้ประกาศให้วันที่3ธันวาคมของทุกปีเป็นวันคนพิการสากลและเชิญชวนประเทศสมาชิกร่วมกันจัดกิจกรรมต่างๆเพื่อส่งเสริมความเข้าใจเกี่ยวกับคนพิการและเปิดโอกาสให้มีส่วนร่วมในสังคมอย่างเป็นธรรมและเสมอภาคกับคนทั่วไปโดยในปี2565นี้องค์การสหประชาชาติได้กําหนดประเด็นหลักคือ“การปฏิรูปสู่การพัฒนาเพื่อคนทั้งมวล:พลังนวัตกรรมสู่โลกที่เข้าถึงได้และเป็นธรรม”
ที่ผ่านมารัฐบาลได้ให้ความสําคัญในการสร้างโอกาสและความเสมอภาคทางสังคมแก่ประชาชนทุกกลุ่มรวมทั้งกลุ่มคนพิการเพื่อยกระดับคุณภาพชีวิตลดความเหลื่อมล้ําให้สามารถดํารงชีวิตในสังคมได้อย่างมีศักดิ์ศรีและเป็นพลังในการขับเคลื่อนการพัฒนาประเทศโดยรัฐบาลได้ยกระดับโครงสร้างพื้นฐานต่างๆพร้อมทั้งการพัฒนาบริการภาครัฐไปสู่การเป็นรัฐบาลดิจิทัลเพื่อให้สามารถเข้าถึงสวัสดิการและใช้ประโยชน์จากบริการของภาครัฐได้สะดวกมากยิ่งขึ้นพร้อมทั้งส่งเสริมการจ้างงานคนพิการซึ่งในปีงบประมาณที่ผ่านมาสามาถสร้างรายได้ให้คนพิการรวมกว่า170ล้านบาทตลอดจนการส่งเสริมให้ผู้พิการมีทักษะและศักยภาพทางด้านเทคโนโลยีดิจิทัลเพื่อใช้ในการประกอบอาชีพและเป็นเครื่องมือสําคัญในการลดช่องว่างความเหลื่อมล้ําทั้งทางด้านเศรษฐกิจและสังคม
ผมขอเป็นกําลังใจให้ทุกท่านและขออาราธนาคุณพระศรีรัตนตรัยและสิ่งศักดิ์สิทธิ์ที่ท่านเคารพนับถืออีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีโปรดอภิบาลประทานพรให้ท่านและครอบครัวตลอดจนเจ้าหน้าที่หน่วยงานองค์การที่เกี่ยวข้องกับการพัฒนาคุณภาพชีวิตคนพิการประสบแต่ความสุขความเจริญมีสุขภาพกายสุขภาพใจที่แข็งแรงและสัมฤทธิผลในสิ่งอันพึงปรารถนาโดยทั่วกัน
-----------------
รัฐบาลไทย-ข่าวทำเนียบรัฐบาล-แจ้งผู้ใช้ระบบแอนดรอยด์ ขอทำ E-vaccine passport ผ่าน “ไลน์หมอพร้อม” อยู่ระหว่างอัพเดท “แอปหมอพร้อม”
วันอาทิตย์ที่ 4 ธันวาคม 2565
แจ้งผู้ใช้ระบบแอนดรอยด์ ขอทํา E-vaccine passport ผ่าน “ไลน์หมอพร้อม” อยู่ระหว่างอัพเดท “แอปหมอพร้อม”
แจ้งผู้ใช้ระบบแอนดรอยด์ ขอทํา E-vaccine passport ผ่าน “ไลน์หมอพร้อม” อยู่ระหว่างอัพเดท “แอปหมอพร้อม”
วันนี้(4ธ.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าสําหรับประชาชนคนไทยที่จะเดินทางออกนอกประเทศต้องศึกษาข้อกําหนดการเดินทางเข้าของแต่ละประเทศให้ดีซึ่งหลายประเทศมีการขอข้อมูลการได้รับวัคซีนป้องกันโรคโควิด19หรือที่เรียกว่าวัคซีนพาสปอร์ต((Vaccine Passport)ซึ่งประชาชนสามารถทําผ่านระบบออนไลน์ได้ด้วยแอปพลิเคชั่น“หมอพร้อม” (E-vaccine passport)
แต่ขณะนี้กรมควบคุมโรคแจ้งว่าแอปหมอพร้อมมีการอัพเดทversionใหม่ทําให้ผู้ที่ใช้โทรศัพท์มือถือระบบแอนดรอยด์(Android)ไม่สามารถขอE-vaccine passportได้จึงขอแนะนําให้ใช้ผ่าน“ไลน์หมอพร้อม”โดยมีขั้นตอนดังนี้
1.เข้าLineหมอพร้อม
2.เลือกบัญชีผู้ใช้และบริการอื่นๆ
3.เลือกInternational Certificate
4.กรอกข้อมูลการขอE-vaccine passportได้ตามปกติ
หากมีข้อสงสัยสอบถามเพิ่มเติมได้ที่หมายเลขโทร.0961909290 0961909462 025903232
025903234 025903235
———
รัฐบาลไทย-ข่าวทำเนียบรัฐบาล-"ทิพานัน" เผย ภาพรวมBCGไทยคืบหน้าแล้ว30% ยกกระแสรถEV-พลังงานทดแทน -อุตฯไบโอพลาสติก ขยายตัวเร็วในระยะต่อไป
วันอาทิตย์ที่ 4 ธันวาคม 2565
"ทิพานัน" เผย ภาพรวมBCGไทยคืบหน้าแล้ว30% ยกกระแสรถEV-พลังงานทดแทน -อุตฯไบโอพลาสติก ขยายตัวเร็วในระยะต่อไป
"ทิพานัน" เผยภาพรวมBCGไทยคืบหน้าแล้ว30% ยกกระแสรถEV-พลังงานทดแทน -อุตฯไบโอพลาสติก ขยายตัวเร็วในระยะต่อไป อานิสสงส์เอเปคดันสินค้าBCG ไร้พรมแดน พลิกโฉมไทยสู่วิถีใหม่ เศรษฐกิจ สังคม โตยั่งยืน รักษาสิ่งแวดล้อมให้คนรุ่นถัดไป
วันนี้(4ธ.ค.65)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าจากเป้าหมายของไทยที่จะลดการปล่อย'ก๊าซเรือนกระจก'ให้ได้20-25%หรือ111-139ล้านตันคาร์บอนไดออกไซด์เทียบเท่าภายในปี2573เพื่อแก้ปัญหาโลกร้อนส่งต่อสิ่งแวดล้อมที่ดีให้คนรุ่นถัดไปดังนั้นแม้การประชุมเอเปก2022จะผ่านพ้นไปแต่พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้กําชับให้ทุกภาคส่วนผลักดันเป้าหมายกรุงเทพฯคือแนวการพัฒนาเศรษฐกิจBCGไปสู่การปฏิบัติอย่างเข้มข้น
น.ส.ทิพานันกล่าวว่านายสุพัฒนพงศ์พันธุ์มีเชาว์รองนายกรัฐมนตรีและรัฐมนตรีว่าการกระทรวงพลังงานจึงขอเชิญชวนพี่น้องประชาชนร่วมตระหนักถึงความสําคัญของแนวทางBCGที่จะนําไปสู่การพัฒนาอย่างยืนโดยประยุกต์แนวทางBCGมาใช้ตั้งแต่ระดับบุคคลในชีวิตประจําวันต่อยอดไปสู่ชุมชนและอุตสาหกรรมใหญ่
รองโฆษกประจําสํานักนายกรัฐมนตรีกล่าวว่าขณะนี้ภาพรวมของการพัฒนาBCGในประเทศไทยมีความคืบหน้าไปกว่า30%แล้วในระยะต่อไป70% ที่เหลือคาดว่าจะบรรลุเป้าหมายได้อย่างรวดเร็วเนื่องจากมีการขยายผลไปอย่างกว้างขวางโดยจะเห็นได้จากการประยุกต์ใช้แนวทางBCG ในครัวเรือนการแยกขยะทําโรงเรือนปลูกผักการทําปุ๋ยจากเศษอาหารไปจนถึงเปลี่ยนพืชพันธุ์เกษตรเป็นพลาสติกชีวภาพที่ย่อยสลายได้ เขตนวัตกรรมระเบียงเศรษฐกิจพิเศษภาคตะวันออกหรือEECIโรงกลั่นชีวภาพที่สามารถแยกสารต่างๆออกจากผลิตภัณฑ์การเกษตรต่างๆ สร้างมูลค่าเพิ่มนําไปต่อยอดได้โดยปัจจุบันมีบางโรงงานพลาสติกชีวภาพหรือไบโอพลาสติกในเมืองไทยเกิดขึ้นแล้ว
หากสําเร็จโดยพร้อมเพรียงกันจะใหญ่ที่สุดในโลกโรงไฟฟ้าชีวมวลโรงไฟฟ้าพลังงานแสงอาทิตย์ที่ไทยเป็นรายแรกๆของโลกที่เอาโซล่าเซลล์ไปวางบนแผ่นน้ําไม่ต้องเปลืองที่ดิน ที่เห็นผลทันทีคือกระแสตื่นตัวซื้อยานยนต์ไฟฟ้าหรือรถEVและการลงทุนจากผู้ผลิตทั้งในและต่างประเทศรวมทั้งรถขนส่งมวลชนในกรุงเทพฯที่เป็นรถไฟฟ้าจึงเป็นเหตุผลที่รัฐบาลยกประเด็นBCGเป็นเป้าหมายกรุงเทพฯในการประชุมเอเปค2022เพื่อให้สินค้าBCGเป็นสินค้าที่ไร้พรมแดน สามารถขายได้ทุกประเทศโดยที่ไม่มีข้อต่อรองทางการค้ามากจนเกินไปเป็นการยกระดับBCGให้เป็นวัตถุประสงค์ร่วมกันของคนทั้งโลก
"จะเห็นได้ว่าแนวทางBCGได้เกิดขึ้นในประเทศไทยแล้วมีความก้าวหน้าไปอย่างมากโดยที่หลายฝ่ายอาจไม่ทันรู้ตัวถึงความเปลี่ยนแปลงสะท้อนความสําเร็จของรัฐบาลได้พลิกโฉมเศรษฐกิจและสังคมไปสู่วิถีใหม่ของการพัฒนาอย่างยั่งยืนเพื่อรักษาทรัพยากรธรรมชาติที่มีอยู่ให้กับประชากรไทยและประชากรโลกและอนาคตที่ดีของคนรุ่นถัดไปควบคู่ไปกับเศรษฐกิจปากท้องของประชาชนที่ดีขึ้นทุกระดับไปจนถึงฐานราก"น.ส.ทิพานันกล่าว
————-
รัฐบาลไทย-ข่าวทำเนียบรัฐบาล-ผู้เลี้ยง “นกกรงหัวจุก” และสัตว์ป่าคุ้มครอง รู้ยัง? กรมอุทยานลดขั้นตอนแจ้งครอบครองสัตว์ป่า
วันอาทิตย์ที่ 4 ธันวาคม 2565
ผู้เลี้ยง “นกกรงหัวจุก” และสัตว์ป่าคุ้มครอง รู้ยัง? กรมอุทยานลดขั้นตอนแจ้งครอบครองสัตว์ป่า
รองโฆษกรัฐาลเผยผู้เลี้ยง “นกกรงหัวจุก” และสัตว์ป่าคุ้มครอง รู้ยัง? กรมอุทยานลดขั้นตอนแจ้งครอบครองสัตว์ป่า
วันนี้(5ธ.ค. 65)นางสาวรัชดาธนาดิเรกรองโฆษกประจําสํานักนายกรัฐมนตรีในฐานะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้เปิดเผยว่าตามที่ได้มีข้อเสนอจากภาคประชาชนในพื้นที่อยากให้กรมอุทยานแห่งชาติสัตว์ป่าและพันธุ์พืชกระทรวงทรัพยากรธรรมชาติและสิ่งแวดล้อมพิจารณาการผ่อนคลายการครอบครองสัตว์ป่าคุ้มครอง“นกกรงหัวจุก”ซึ่งเป็นอัตลักษณ์ของท้องถิ่นอีกทั้งมีการจัดการแข่งขันเสียงร้องในหลายภูมิภาครวมถึงมีการเพาะเลี้ยงในกรงจํานวนมากจนถือได้ว่าเป็นสัตว์เศรษฐกิจชนิดหนึ่ง
ทั้งนี้จากการรับฟังความเห็นของภาคส่วนที่เกี่ยวข้องทางกรมอุทยานฯเห็นว่ายังมีความจําเป็นที่ต้องคง“นกกรงหัวจุก”ให้อยู่ในบัญชีรายชื่อสัตว์ป่าคุ้มครองต่อไปอย่างไรก็ตามนายวราวุธศิลปอาชารัฐมนตรีว่าการกระทรวงทรัพยากรธรรมชาติฯได้สั่งการให้กรมอุทยานฯยกระดับการให้บริการแก่ประชาชนในเรื่องการขออนุญาตค้าและครอบครองสัตว์ป่าและซากสัตว์ป่าคุ้มครองทุกชนิดให้มีความสะดวกและรวดเร็วยิ่งขึ้นซึ่งเดิมผู้แจ้งครอบครองจะต้องดําเนินการยื่นเอกสารหลักฐานต่างๆด้วยตนเองจากนั้นเจ้าหน้าที่จะลงพื้นที่เพื่อตรวจสอบทําให้การออกใบอนุญาตล่าช้า
ขณะนี้กรมอุทยานฯได้ปรับลดขั้นตอนการดําเนินการดังกล่าวรวมทั้งลดการใช้เอกสารหลักฐานในการยื่นให้เหลือตามความจําเป็นเท่านั้นทั้งหมดนี้เพื่อยกระดับคุณภาพการบริการประชาชนโดยการยื่นขออนุญาตให้ส่งเอกสารได้ทางไปรษณีย์หรือขนส่งเอกชนหรือยื่นด้วยตนเองได้ที่สํานักอนุรักษ์สัตว์ป่ากรมอุทยานแห่งชาติฯต่างจังหวัดยื่นได้ที่สํานักบริหารพื้นที่อนุรักษ์ที่1-16หรือสาขาทุกสาขานอกจากนี้กรมฯกําลังดําเนินการเพิ่มช่องทางเพื่อให้ประชาชนยื่นคําขอผ่านระบบออนไลน์ได้อีกด้วย
สําหรับผู้ที่ซื้อสัตว์ป่าที่ได้จากการเพาะพันธุ์และนําไปครอบครองให้ยื่นขออนุญาตครอบครองสัตว์ป่าฯโดยใช้เอกสารประกอบด้วยสําเนาบัตรประชาชนสําเนาทะเบียนบ้านคําขอรับใบอนุญาตหลักฐานการได้มาซึ่งสัตว์ป่าคุ้มครองหนังสือยินยอมให้ใช้สถานที่ภาพถ่ายสถานที่ครอบครองสัตว์ป่าและภาพถ่ายชนิดของสัตว์ป่าที่มีเครื่องหมายประจําตัวสัตว์ป่ากรณีหากมีเหตุอันควรสงสัยเช่นชนิดจํานวนเครื่องหมายเจ้าหน้าที่อาจลงพื้นที่ตรวจสอบหรือตรวจสอบข้อมูลผ่านระบบออนไลน์ต่อไปประชาชนสามารถสอบถามข้อมูลเพิ่มเติมได้ที่หมายเลข0 2579 4621หรือ0 2579 6666ต่อ1632
“จึงขอแจ้งให้ประชาชนที่ครอบครองนกกรงหัวจุกหรือสัตว์ป่าคุ้มครองชนิดอื่นๆดําเนินการขออนุญาตให้ถูกต้องเพื่อจะได้ไม่ต้องเสี่ยงต่อการถูกดําเนินคดีทางกรมอุทยานฯได้ปรับลดขั้นตอนและลดการใช้เอกสารให้เหลือเท่าที่จําเป็นเท่านั้นเพื่อเป็นการอํานวยความสะดวกและรวดเร็วแก่ประชาชนและระยะต่อไปจะเพิ่มการให้บริการในระบบออนไลน์ด้วย”นางสาวรัชดากล่าว
————-
รัฐบาลไทย-ข่าวทำเนียบรัฐบาล-นายกรัฐมนตรีพอใจส่งออกข้าวไทย 10 เดือนแรก 6.2 ล้านตัน โตร้อยละ 33 เอกชนคาดทะลุเป้า 7.5 ล้านตัน ชี้สัญญาณบวกทั้งตลาดและราคา
วันอาทิตย์ที่ 4 ธันวาคม 2565
นายกรัฐมนตรีพอใจส่งออกข้าวไทย 10 เดือนแรก 6.2 ล้านตัน โตร้อยละ 33 เอกชนคาดทะลุเป้า 7.5 ล้านตัน ชี้สัญญาณบวกทั้งตลาดและราคา
นายกรัฐมนตรีพอใจส่งออกข้าวไทย 10 เดือนแรก 6.2 ล้านตัน โตร้อยละ 33 เอกชนคาดทะลุเป้า 7.5 ล้านตัน ชี้สัญญาณบวกทั้งตลาดและราคา ด้านพาณิชย์เคาะราคากลางประกันรายได้งวดที่8 โอนเงินส่วนต่างภายใน 8 ธ.ค.นี้
วันนี้(4ธ.ค.65)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมพอใจกับสถานการณ์การส่งออกข้าวไทยที่ใน10เดือนแรกของปี65 (ม.ค.-ต.ค.)ที่มีปริมาณส่งออก6,203,270ตันเพิ่มขึ้นร้อยละ33มูลค่า109,260.8ล้านบาทเพิ่มขึ้นร้อยละ32.4%เมื่อเทียบช่วงเดียวกันของปี64
ขณะที่แนวโน้มในช่วงที่เหลือของปีสมาคมผู้ส่งออกข้าวไทยระบุว่าตลาดสําคัญที่นําเข้าข้าวจากไทยได้แก่อิรักแอฟริกาใต้สหรัฐจีนเบนินญี่ปุ่นเซเนกัลแองโกล่าเยเมนฟิลิปปินส์โมซัมบิกฮ่องกงแคนาดายังมีความต้องการนําเข้าอย่างต่อเนื่องเพื่อใช้ในช่วงเทศกาลคริสต์มาสปีใหม่และตรุษจีนช่วงปลายเดือนม.ค. 66จึงคาดว่าปีนี้การส่งออกข้าวไทยจะเป็นไปตามเป้าหมาย7,500,000ตัน
“นายกรัฐมนตรีเห็นว่าความต้องการข้าวจากคู่ค้าสําคัญของไทยเป็นสัญญาณบวกต่อสถานการณ์ข้าวไทยทั้งในแง่ของตลาดรองรับและราคาที่น่าจะอยู่ระดับที่ดี ซึ่งแนวโน้มราคาข้าวที่ดีนี้เห็นได้จากในโครงการประกันรายได้เกษตรกรผู้ปลูกข้าวที่รัฐบาลดําเนินการอยู่ขณะนี้บางงวดข้าวบางชนิดก็ไม่ต้องมีการจ่ายเงินชดเชยเนื่องจากราคาอ้างอิงสูงกว่าราคาเป้าหมาย”น.ส.ไตรศุลีกล่าว
น.ส.ไตรศุลีกล่าวว่าสําหรับการโอนเงินให้กับผู้ปลูกข้าวตามโครงการประกันรายได้เกษตรกรผู้ปลูกข้าวปีที่4ได้มีการโอนเงินในส่วนเงินเยียวยาไร่ละ1,000 บาทครบทุกกลุ่มจังหวัดแล้วส่วนเงินส่วนต่างจากการประกันรายได้ทยอยโอนล่าสุดโอนถึงงวดที่7จากทั้งหมด33งวด
ล่าสุดกรมการค้าภายในกระทรวงพาณิชย์ได้เคาะราคาเกณฑ์กลางอ้างอิงและการชดเชยส่วนต่างราคาของงวดที่8สําหรับเกษตรกรที่แจ้งวันที่คาดว่าจะเก็บเกี่ยวระหว่างวันที่26พ.ย. - 2ธ.ค. 65ซึ่งธนาคารเพื่อการเกษตรและสหกรณ์การเกษตร(ธ.ก.ส.)จะโอนเงินให้เกษตรกรภายใน3วันทําการหรือภายในวันที่8ธ.ค. 65 โดยรายละเอียดการประกันรายได้สําหรับข้าว5ชนิดมีดังนี้
ข้าวเปลือกหอมมะลิเกณฑ์กลางตันละ14,193.06บาทชดเชยตันละ806.94บาทได้รับชดเชยสูงสุดครัวเรือนละ11,297.16บาท, ข้าวเปลือกหอมมะลินอกพื้นที่เกณฑ์กลางตันละ13,433.45บาทชดเชยตันละ566.55บาทได้รับชดเชยสูงสุดครัวเรือนละ9,064.80บาท,ข้าวเปลือกปทุมธานีเกณฑ์กลางตันละ10,630.36บาทชดเชยตันละ369.64บาทได้รับชดเชยสูงสุดครัวเรือนละ9,241.00บาท
ข้าวเปลือกเจ้าเกณฑ์กลางตันละ9,469.04บาทชดเชยตันละ530.96บาทได้รับชดเชยสูงสุดครัวเรือนละ15,928.80บาทและข้าวเปลือกเหนียวเกณฑ์กลางตันละ12,112.38บาทซึ่งสูงกว่าราคาเป้าหมายที่ตันละ12,000บาทจึงไม่มีการชดเชยส่วนต่างในงวดนี้
————
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมจิตอาสา ออกหน่วยฝึกอาชีพให้ประชาชน  น้อมสำนึกในพระมหากรุณาธิคุณ เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2565
วันอาทิตย์ที่ 4 ธันวาคม 2565
ก.แรงงาน จัดกิจกรรมจิตอาสา ออกหน่วยฝึกอาชีพให้ประชาชน  น้อมสํานึกในพระมหากรุณาธิคุณ เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2565
ก.แรงงาน จัดกิจกรรมจิตอาสา ออกหน่วยฝึกอาชีพให้ประชาชน  น้อมสํานึกในพระมหากรุณาธิคุณ เนื่องในวันคล้ายวันพระบรมราชสมภพ วันชาติ และวันพ่อแห่งชาติ 5 ธันวาคม 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ในปีนี้ กระทรวงแรงงานโดยศูนย์อํานวยการจิตอาสากระทรวงแรงงานได้สนับสนุนกิจกรรมจิตอาสาพระราชทาน “วันพ่อแห่งชาติ” ระหว่างวันที่ 3 – 5 ธันวาคม 2565 ณ พื้นที่กรุงเทพมหานครจํานวน 4 แห่ง เพื่อน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันชาติ และวันพ่อแห่งชาติ 5 ธันวาคม 2565
นายสุชาติกล่าวต่อว่า สําหรับกิจกรรมในครั้งนี้ ผมได้มอบหมายให้หน่วยงานในสังกัดกระทรวงแรงงานร่วมสนับสนุนกิจกรรมตลอดทั้ง 3 วันในพื้นที่กรุงเทพมหานคร ทั้ง 4 แห่ง ดังนี้ จุดแรกบริเวณที่พักข้าราชบริพารในพระองค์ 904 เกียกกาย เขตดุสิต สํานักงานพัฒนาฝีมือแรงงาน นนทบุรี จัดกิจกรรมสาธิตการฝึกอาชีพ จํานวน 6 สาขา ได้แก่ การร้อยหินมงคล การเพ้นท์กระเป๋างาน DIY งานไม้ ที่วางโทรศัพท์มือถือ การทําเดคูพาจ กระเป๋ากระจูด งาน DIY กล่องใส่กระดาษทิชชูและการร้อยหินเป็นเครื่องประดับ และสํานักงานสวัสดิการและคุ้มครองแรงงานกรุงเทพมหานครพื้นที่ 8 แจกสิ่งของเครื่องบริโภค จุดที่ 2 บริเวณชุมชนท่าเตียน พื้นที่วิทยาลัยเทคโนโลยีตั้งตรงจิตรพณิชยการ เขตพระนคร สํานักงานจัดหางานเขตพื้นที่ 5 จัดกิจกรรมสาธิตอาชีพอิสระ จํานวน 6 สาขา ได้แก่ สายคล้องแมสจากหนัง ปลาตะเพียนสานจากหนัง การแต่งรองเท้าฟองน้ําแฟชั่น ที่เก็บพวงกุญแจผ้า การแต่งกระเป๋าผ้าสไตล์โบฮีเมียน และเทียนซอยแว้คอโรมาจุดที่ 3 บริเวณวิทยาลัยเทคนิคดอนเมือง เขตดอนเมือง สถาบันพัฒนาฝีมือแรงงาน 14 ปทุมธานี จัดกิจกรรมสาธิตการฝึกอาชีพ จํานวน 2 หลักสูตร ได้แก่ การแปรรูปสมุนไพรเครื่องดื่ม และการผสมค็อกเทล และจุดที่ 4 บริเวณวัดปทุมวนาราม ราชวรวิหาร เขตปทุมวัน กรุงเทพมหานคร สํานักงานจัดหางานเขตพื้นที่ 1 จัดกิจกรรมสาธิตอาชีพอิสระ จํานวน 6 สาขา ได้แก่ ตะกร้าสาน โมบายคริสตัล ยาดมสมุนไพร สบู่รังไหม ดอกแก้วทําด้วยดิน และการจัดดอกไม้ในกระถาง
ทั้งนี้ กระทรวงแรงงาน จึงขอเชิญชวนประชาชน เข้าร่วมงานและรับบริการฝึกอาชีพฟรี ได้ตั้งแต่บัดนี้ไปจนถึงวันที่ 5 ธันวาคม 2565 ตั้งแต่เวลา 08.30 – 16.30 น. ณ พื้นที่กรุงเทพมหานคร ทั้ง 4 แห่ง ได้แก่ ที่พักข้าราชบริพารในพระองค์ 904 เกียกกาย เขตดุสิต ชุมชนท่าเตียน พื้นที่วิทยาลัยเทคโนโลยีตั้งตรงจิตรพณิชยการ เขตพระนคร วิทยาลัยเทคนิคดอนเมือง เขตดอนเมือง และวัดปทุมวนาราม ราชวรวิหาร เขตปทุมวัน กรุงเทพมหานคร
++++++++++++++++++
กองเผยแพร่และประชาสัมพันธ์
4 ธันวาคม 2565
รัฐบาลไทย-ข่าวทำเนียบรัฐบาล-ดีอีเอส พบข่าวปลอมภาครัฐมากสุด ขณะที่ข่าวปลอมมะเร็งระยะสุดท้ายหายได้ เพียงใช้ใบมะละกอต้มดื่ม มาอันดับหนึ่ง ด้านข่าวปลอมโควิด-19 ยังเกาะกระแส
วันอาทิตย์ที่ 4 ธันวาคม 2565
ดีอีเอส พบข่าวปลอมภาครัฐมากสุด ขณะที่ข่าวปลอมมะเร็งระยะสุดท้ายหายได้ เพียงใช้ใบมะละกอต้มดื่ม มาอันดับหนึ่ง ด้านข่าวปลอมโควิด-19 ยังเกาะกระแส
ดีอีเอส พบข่าวปลอมภาครัฐมากสุด ขณะที่ข่าวปลอมมะเร็งระยะสุดท้ายหายได้ เพียงใช้ใบมะละกอต้มดื่ม มาอันดับหนึ่ง ด้านข่าวปลอมโควิด-19 ยังเกาะกระแส
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมากที่สุดขณะที่ข่าวปลอมเรื่องสุขภาพอันดับ2 ด้านข่าวปลอมโควิด-19มี10เรื่องสอดรับกระแสการกลับมาของโควิด-19ที่สามารถติดต่อได้ง่ายมากขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่25พฤศจิกายน-1ธันวาคม2565โดยศูนย์ต่อต้านข่าวปลอมพบข้อความที่เข้ามาจํานวน5,180,831ข้อความโดยมีข้อความที่ต้องดําเนินการตรวจสอบ(Verify)ทั้งสิ้น185ข้อความแบ่งเป็นข้อความที่มาจากSocial listeningจํานวน146ข้อความและข้อความที่มาจากLine Officialจํานวน35ข้อความรวมเรื่องที่ต้องดําเนินการตรวจสอบ76เรื่องในจํานวนนี้เป็นเรื่องโควิด-19จํานวน10เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน41เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน25เรื่อง
กลุ่มที่3 ข่าวปลอมเศรษฐกิจจํานวน5เรื่อง
กลุ่มที่4ข่าวปลอมเรื่องภัยพิบัติจํานวน5เรื่อง
สําหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน10เรื่องนางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจสูงสุด10อันดับระหว่างวันที่25พฤศจิกายน- 1ธันวาคมดังนี้
อันดับที่1เรื่องมะเร็งระยะสุดท้ายหายได้เพียงใช้ใบมะละกอต้มดื่ม
อันดับที่2เรื่องไทยเตรียมรับมือซุปเปอร์ไต้ฝุ่นตั้งแต่วันที่2 - 5ธ.ค. 65
อันดับ3เรื่อง เพจและแอปพลิเคชันไลน์Aomsin Gsbชวนกู้เงินออนไลน์
อันดับที่4เรื่องซาอุฯนําคนมุสลิมเข้าไทย1ล้านคนในปี2565
อันดับที่5เรื่องหญ้าลิ้นงูช่วยยับยั้งการเจริญเติบโตของเซลล์มะเร็งได้
อันดับที่6เรื่องเบอร์อันตรายห้ามรับสายหากรับสายเงินหายหมดทั้งบัญชี
อันดับที่7เรื่องผู้ส่งเบี้ยประกันสังคมทุกรายสามารถกู้เงินชราภาพของประกันสังคมได้
อันดับที่8เรื่องรัฐบาลเตรียมประกาศงดเทศกาลปีใหม่เนื่องจากการแพร่ระบาดของโควิดเดลตาครอลXBC
อันดับที่9เรื่องเกาหลีเปิดรับสมัครแรงงานเก็บองุ่นโดยกรมจัดหางานกระทรวงแรงงาน
อันดับที่10เรื่องถอดโคเคนมอร์ฟีนฝิ่นออกจากยาเสพติดให้โทษประชาชนครอบครองได้ถูกกฎหมาย
“ปัจจุบันข่าวปลอมมีการแพร่ระบาดในทุกช่องทางทั้งจากโชเชียลมีเดียโทรศัพท์และเอสเอ็มเอสดีอีเอสขอให้ประชาชนอย่าหลงเชื่อข่าวปลอมหากท่านได้รับการแจ้งข้อมูลที่ผิดปรกติผ่านโชเชียลมีเดียเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นทั้งนี้ดีอีเอสให้ความสําคัญกับการแก้ไขปัญหาการเผยแพร่ข่าวปลอมอย่างต่อเนื่องท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87 ”นางสาวนพวรรณกล่าว
_________________
รัฐบาลไทย-ข่าวทำเนียบรัฐบาล-“ธนกร”เตรียมลงพื้นที่ช่วยแก้ปัญหาให้ประชาชน ลั่น”นายกฯ”ลุยงานหนักทุกวัน มุ่งยกระดับชีวิตคนไทยหลายล้านคนอย่างยั่งยืน ชี้นโยบายรัฐเริ่มผลิดอกออกผล-นานาชาติชื่นชม
วันอาทิตย์ที่ 4 ธันวาคม 2565
“ธนกร”เตรียมลงพื้นที่ช่วยแก้ปัญหาให้ประชาชน ลั่น”นายกฯ”ลุยงานหนักทุกวัน มุ่งยกระดับชีวิตคนไทยหลายล้านคนอย่างยั่งยืน ชี้นโยบายรัฐเริ่มผลิดอกออกผล-นานาชาติชื่นชม
“ธนกร”เตรียมลงพื้นที่ช่วยแก้ปัญหาให้ประชาชน ลั่น”นายกฯ”ลุยงานหนักทุกวัน มุ่งยกระดับชีวิตคนไทยหลายล้านคนอย่างยั่งยืน ชี้นโยบายรัฐเริ่มผลิดอกออกผล-นานาชาติชื่นชม
วันนี้(4ธ.ค.65)นายธนกรวังบุญคงชนะรัฐมนตรีประจําสํานักนายกรัฐมนตรีกล่าวว่าที่ผ่านมาตนได้ทํางานใกล้ชิดกับพล.อ.ประยุทธ์จันทร์โอชานายกฯและรมว.กลาโหมมาโดยตลอดก็เห็นชัดเจนว่าท่านนายกฯทํางานหนักทุกวันคิดหานโยบายเพื่อแก้ปัญหาความเดือดร้อนให้กับประชาชนแทบจะตลอดเวลาที่ท่านมีเวลาว่างแม้บางฝ่ายจะพยายามเล่นการเมืองแบบดิสเครดิตแต่ท่านนายกฯก็ไม่ใส่ใจเพราะเอาเวลาไปคิดนโยบายเพื่อช่วยเหลือประชาชนดีกว่า ยิ่งวันนี้ผลงานของท่านนายกฯที่หว่านไว้ระยะยาวเริ่มผลิดอกออกผลทั้งการเยียวยาประชาชนความสําเร็จแก้ปัญหาโควิด-19บัตรสวัสดิการแห่งรัฐโครงการคนละครึ่งหรือโครงการเราเที่ยวด้วยกันโครงสร้างพื้นฐานเต็มรูปแบบเป็นต้นสําหรับในส่วนของตนนั้นก็จะลงพื้นที่เพื่อรับทราบปัญหาความเดือดร้อนจากปากประชาชนให้มากขึ้นนําไปสู่การแก้ปัญหาอย่างยั่งยืนซึ่งในการเลือกตั้งสมัยหน้าหากท่านนายกฯตัดสินใจไปต่อเชื่อว่าประชาชนจะสนับสนุนให้ท่านกลับมาเป็นนายกฯอีกสมัยอย่างแน่นอน
“วันนี้ประเทศไทยพัฒนาไปมากผ่านการขับเคลื่อนใน3แกนหลักคือ1โครงสร้างพื้นฐานที่ใหญ่ที่สุดและบูรณาการมากที่สุดในประวัติศาสตร์ประเทศไทย2ภาคอุตสาหกรรมทั้งหมดอุตสาหกรรมยานยนต์และอุตสาหกรรมที่ต่อเนื่องเชื่อมโยงต่างๆและ3ภาคการธนาคารและวิธีการทํางานของธนาคารที่สามารถกระตุ้นความมั่งคั่งรุ่งเรืองได้โดย3แกนหลักนี้จะยกระดับชีวิตคนไทยหลายล้านคนได้อย่างยั่งยืนปัจจุบันยังมีการสร้างถนนหนทางมีถนนมอเตอร์เวย์ที่สวยงามมีการพัฒนาและสร้างรถไฟฟ้าสายต่างๆการจัดระเบียบคูคลองการนําพาประเทศไปสู่ความเป็นศูนย์กลางการผลิตยานยนต์ไฟฟ้าของโลกรวมทั้งการแก้ปัญหาการแพร่ระบาดของไวรัสโควิด-19ได้เป็นอย่างดีจนได้รับคําชมจากองค์การอนามัยโลกซึ่งทั้งหมดล้วนสําเร็จได้ในสมัยรัฐบาลพล.อ.ประยุทธ์ทั้งสิ้น”นายธนกรกล่าว
—————-
รัฐบาลไทย-ข่าวทำเนียบรัฐบาล-ดีอีเอส เตือนระวังถูกหลอกโหลดสติกเกอร์ไลน์ จากมิจฉาชีพ
วันเสาร์ที่ 3 ธันวาคม 2565
ดีอีเอส เตือนระวังถูกหลอกโหลดสติกเกอร์ไลน์ จากมิจฉาชีพ
ดีอีเอส เตือนระวังถูกหลอกโหลดสติกเกอร์ไลน์ จากมิจฉาชีพ
ดีอีเอสแจ้งเตือนผู้ใช้สื่อสังคมออนไลน์ระวังการโหลดสติกเกอร์ไลน์จากมิจฉาชีพอาจโดนสวมสิทธ์จากภัยไซเบอร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าปัจจุบันมิจฉาชีพมีการชักชวนสมาชิกผู้ใช้แอปพลิเคชันสื่อสารและส่งข้อความไลน์ให้โหลดสติกเกอร์จํานวนมากอาทิสติกเกอร์ปีใหม่สติกเกอร์การ์ตูนดีอีเอสได้มีการติดตามผู้กระทําความผิดผ่านไลน์และได้รับแจ้งข้อมูลจากผู้ที่ได้รับผลกระทบจํานวนมากในฐานะผู้กํากับดูแลและรับผิดชอบความมั่นคงปลอดภัยบนอินเทอร์เน็ตให้กับประชาชนขอแนะนําผู้ใช้ไลน์ทุกท่านตรวจสอบและระวังการโหลดสติกเกอร์ที่ไม่ได้มาจากผู้ให้บริการสื่อสังคมออนไลน์โดยตรงโดยมีข้อความที่ไม่น่าไว้วางใจเช่นโหลดสติกเกอร์ฟรีหากท่านส่งข้อมูลให้กับเพื่อนครบจํานวน10คนเป็นต้น
ทั้งนี้การเชิญชวนการโหลดสติกเกอร์ดังกล่าวอาจมีการหลอกลวงให้ผู้ใช้ไลน์ใส่ชื่อและรหัสการเข้าใช้ไลน์รวมถึงข้อมูลส่วนตัวซึ่งอาจจะเป็นช่องทางให้มิจฉาชีพนําชื่อและรหัสการใช้งานของท่านไปทําธุรกรรมต่างๆหรืออาจมีการสวมสิทธิ์เป็นท่านเพื่อกระทําผิดได้
นางสาวนพวรรณกล่าวต่อว่าสติกเกอร์ที่ท่านสามารถดาวน์โหลดจากไลน์มี2รูปแบบหลักได้แก่
1. Sponsored Sticker >สติกเกอร์ฟรีที่ได้รับเมื่อเพิ่มบัญชีทางการของแบรนด์นั้นๆ
2. Mission Sticker >สติกเกอร์ฟรีที่ได้รับเมื่อร่วมกิจกรรมทางการตลาดผ่านบัญชีทางการของแบรนด์นั้นๆเช่นการร่วมตอบแบบสอบถาม
“หากท่านสงสัยว่าสติกเกอร์ที่ส่งมาให้ท่านโหลดฟรีมีความถูกต้องหรือไม่แนะนําให้ผู้ใช้งานโหลดสติกเกอร์ฟรีในแท็บFreeของSticker ShopภายในแอพพลิเคชันLINEเท่านั้น
และกรณีที่เพิ่มบัญชีทางการขอให้สังเกตไอคอนรูปโล่ที่อยู่หน้าชื่อบัญชีทางการว่าเป็นสีเขียวหรือน้ําเงินหรือไม่เนื่องจากสัญลักษณ์ดังกล่าวจะเป็นการแสดงว่าเป็นบัญชีที่ได้รับการตรวจสอบและรับรองจากไลน์
อย่างไรก็ตามผู้ที่ได้รับผลกระทบจากปัญหาการถูกหลอกลวงออนไลน์ต่างๆ สามารถแจ้งมาได้ทางสายด่วนโทร1212 ทั้งนี้ดีอีเอสได้มีการติดตามการกระทําผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบสื่อออนไลน์”นางสาวนพวรรณกล่าว
_________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯปลื้ม นักลงทุนซาอุดีอาระเบียเชื่อมั่นศักยภาพไทย เตรียมร่วมลงทุนในไทยปี 2566 สูงถึง 3 แสนล้านบาท ขับเคลื่อนเศรษฐกิจไทยโตต่อเนื่อง
วันอาทิตย์ที่ 4 ธันวาคม 2565
โฆษกรัฐบาลเผย นายกฯปลื้ม นักลงทุนซาอุดีอาระเบียเชื่อมั่นศักยภาพไทย เตรียมร่วมลงทุนในไทยปี 2566 สูงถึง 3 แสนล้านบาท ขับเคลื่อนเศรษฐกิจไทยโตต่อเนื่อง
โฆษกรัฐบาลเผย นายกฯปลื้ม นักลงทุนซาอุดีอาระเบียเชื่อมั่นศักยภาพไทย เตรียมร่วมลงทุนในไทยปี 2566 สูงถึง 3 แสนล้านบาท ขับเคลื่อนเศรษฐกิจไทยโตต่อเนื่อง
วันนี้ (4 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า รัฐบาลและภาคเอกชนซาอุดีอาระเบียเตรียมจะลงทุนในไทย โดยในปี 2566 ปีเดียว จะลงทุนในไทยสูงถึง 300,000 ล้านบาท
โฆษกประจําสํานักนายกรัฐมนตรีเปิดเผยว่า สาขาอุตสาหกรรมที่อยู่ในความประสงค์จะลงทุนของซาอุดีอาระเบีย อาทิ อุตสาหกรรมเป้าหมายส่วนใหญ่ของซาอุดีอาระเบียซึ่งอยู่ในพื้นที่เขตพัฒนาพิเศษภาคตะวันออก (EEC) อุตสาหกรรมท่องเที่ยว อุตสาหกรรมเมดิคัลแคร์ อุตสาหกรรมน้ํามัน และอุตสาหกรรมปิโตรเคมี อุตสาหกรรมการก่อสร้างและวัสดุก่อสร้างโดยถือเป็นผลพวงความสําเร็จจากการปรับความสัมพันธ์ทางการทูต และการเสด็จพระราชดําเนินเยือนประเทศไทยอย่างเป็นทางการ ในฐานะแขกของรัฐบาลของมกุฎราชกุมาร และนายกรัฐมนตรีแห่งราชอาณาจักรซาอุดีอาระเบีย และจากการที่คณะบุคคลระดับสูงต่างๆ จากซาอุดีอาระเบีย ได้เข้าเยี่ยมชมพื้นที่ EEC ส่งผลให้ทางซาอุฯ สนใจลงทุนเพิ่มเติมในอุตสาหกรรมที่ EEC นําเสนอ ได้แก่ อุตสาหกรรมดิจิทัลนวัตกรรมขั้นสูง อุตสาหกรรมท่องเที่ยวเชิงสุขภาพ อุตสาหกรรมการแพทย์แม่นยํา อุตสาหกรรมอาหารและแปรรูป อุตสาหกรรมพลังงานสะอาด และอุตสาหกรรมยานยนต์ไฟฟ้า EV ที่จะขับเคลื่อนบริบทเศรษฐกิจสีเขียว หรือ BCG เป็นต้น
โฆษกประจําสํานักนายกรัฐมนตรี กล่าวเพิ่มเติมว่า จากการส่งเสริมศักยภาพการแข่งขัน และดึงดูดการลงทุนในอุตสาหกรรมรถยนต์ EV ให้ใช้ไทยเป็นฐานการผลิต ซึ่งมาจนถึงขณะนี้ ทางประธานที่ปรึกษาพิเศษ สํานักงานคณะกรรมการนโยบาย EEC ได้กล่าวแสดงความมั่นใจว่า ไทยจะเป็นศูนย์กลางการผลิตรถยนต์ไฟฟ้าในภูมิภาคอาเซียนอย่างแน่นอน โดยที่ค่ายรถยนต์ต่าง ๆ ได้เลือกไทยเป็นฐานการผลิตรถยนต์ไฟฟ้าแล้ว ทําให้ไทยเป็นประเทศที่มีศักยภาพในการผลิตชิ้นส่วนยานยนต์ และมีบุคลากรด้านยานยนต์ที่พร้อมที่สุด ทําให้ประเทศไทยสามารถปรับตัวมาเป็นฐานการผลิตรถยนต์ไฟฟ้าได้เร็วที่สุด
“นายกรัฐมนตรีชื่นชมการทํางานร่วมกันของทุกภาคส่วนที่เกี่ยวข้อง ที่ร่วมกันทํางานให้ภาคการผลิตของประเทศไทยโดดเด่นเป็นที่สนใจของต่างประเทศ ซึ่งสิ่งเหล่านี้เป็นผลจาก ความสัมพันธ์ไทย-ซาอุดีอาระเบียที่แน่นแฟ้นขึ้นในช่วงรัฐบาลนี้ ซึ่งเชื่อว่ายังมีโอกาสของการเติบโตอีกมาก ยังเป็นผลจากการดําเนินนโยบายของรัฐบาลที่ได้สร้างความเจริญด้านโครงสร้างพื้นฐานขนาดใหญ่ไว้ ยิ่งส่งเสริมและดึงดูดให้ต่างประเทศเข้ามาลงทุนในประเทศไทยยิ่งขึ้น และตอนนี้ถึงเวลาที่ไทยจะได้เริ่มเห็นผลลัพธ์ที่เป็นรูปธรรมจากการดําเนินนโยบายของรัฐบาลในช่วงที่ผ่านมา เพิ่มขีดความสามารถด้านการแข่งขันของประเทศ และขับเคลื่อนเศรษฐกิจไทยให้เติบโตต่อเนื่องในอนาคตอย่างมั่นคงและยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-“รมว.สุชาติ” ห่วงลูกจ้างก่อสร้างพลัดตกสถานีรถไฟฟ้าเสียชีวิต สั่งหน่วยงานในสังกัดเร่งตามสิทธิพึงได้รับทันที
วันอาทิตย์ที่ 4 ธันวาคม 2565
“รมว.สุชาติ” ห่วงลูกจ้างก่อสร้างพลัดตกสถานีรถไฟฟ้าเสียชีวิต สั่งหน่วยงานในสังกัดเร่งตามสิทธิพึงได้รับทันที
รัฐมนตรีว่าการกระทรวงแรงงาน ห่วงเหตุลูกจ้างคนงานก่อสร้างพลัดตกจากสถานีรถไฟฟ้าเสียชีวิต สั่งกรมสวัสดิการและคุ้มครองแรงงาน (กสร.) ร่วมกับหน่วยงานในสังกัดกระทรวงแรงงาน เข้าตรวจสอบหาสาเหตุและเร่งดําเนินการสิทธิประโยชน์ที่พึงได้รับตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงเหตุลูกจ้างคนงานก่อสร้างพลัดตกจากสถานีรถไฟฟ้าเสียชีวิต ว่า ทันทีที่ทราบข่าว พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน มีความห่วงใยต่อเหตุการณ์ที่เกิดขึ้น ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรปราการ ลงพื้นที่ตรวจสอบสาเหตุของอุบัติเหตุครั้งนี้ทันที เบื้องต้นได้รับรายงานว่า ในวันนี้ 4 ธันวาคม 2565 เวลา 01.30 น. ขณะที่นายบรรพต อาษาพนม อายุ 33 ปี ชาวจังหวัดสกลนคร ลูกจ้าง ทําการเชื่อมเหล็กเพื่อติดตั้งแผ่นกันสาดสถานีรถไฟฟ้าสายสีเหลือง บริเวณสถานีศรีด่านฝั่งขาออก ถนนศรีนครินทร์ ตําบลสําโรงเหนือ อําเภอเมืองสมุทรปราการ จังหวัดสมุทรปราการ ได้พลัดตกลงมาจากกระเช้าความสูง 9 เมตร ทําให้นายบรรพตฯ ได้รับบาดเจ็บสาหัส ทางหัวหน้างานจึงได้เเจ้งกู้ภัยเข้ามาให้การช่วยเหลือ กู้ภัยได้ทําการปฐมพยาบาลเเต่นายบรรพต ได้รับบาดเจ็บสาหัส ทําให้เสียชีวิตในเวลาต่อมา ทั้งนี้ ผมขอแสดงความเสียใจกับครอบครัวผู้เสียชีวิต และได้สั่งการให้กรมสวัสดิการและคุ้มครองแรงงาน (กสร.) เข้าไปตรวจสอบสาเหตุของอุบัติเหตุในครั้งนี้ร่วมกับหน่วยงานในสังกัดกระทรวงแรงงานเร่งให้ความช่วยเหลือตามสิทธิประโยชน์ต่าง ๆ ที่ครอบครัวผู้เสียชีวิตพึงได้รับตามกฎหมายต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ขณะนี้อยู่ระหว่างพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรปราการ และศูนย์ความปลอดภัยในการทํางานเขต 10 (สมุทรปราการ) ตรวจสอบข้อเท็จจริงว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน ในสถานที่ที่มีอันตรายจากการตกจากที่สูงและที่ลาดชันจากวัสดุกระเด็น ตกหล่น และพังทลาย และจากการตกลงไปในภาชนะเก็บหรือรองรับวัสดุ พ.ศ.2564 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป ทั้งนี้หากนายจ้าง/เจ้าของสถานประกอบกิจการใด มีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546